पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। कोटा में चल रहे मुख्य परियोजना प्रबंधक (विद्युतीकरण) के कार्यालय को रेलवे प्रशासन ने अब जयपुर में शिफ्ट कर दिया है। उत्तर पश्चिम रेलवे जोन के रेलवे स्टेशन के नजदीक स्थित पुराने मुख्यालय भवन में विद्युतीकरण परियोजना का ऑफिस बनाने का काम चल रहा है। जल्दी ही जोन महाप्रबंधक के हाथों इसका उद्घाटन हो सकता है।
इस रेल बजट में जयपुर को विद्युतीकरण कार्य का तोहफा मिला था। बजट में अलवर-बांदीकुई-जयपुर-फुलेरा सहित दिल्ली सराय रोहिल्ला-रेवाड़ी-पालनपुर-अहमदाबाद मार्ग के विद्युतीकरण की घोषणा की गई थी। विद्युतीकरण परियोजना का कार्यालय यहां खुलने से इस ट्रैक के विद्युतीकरण का काम तेजी से हो सकेगा। यहां मुख्य परियोजना प्रबंधक (विद्युतीकरण) बैठेंगे। रेलवे अधिकारियों का कहना है कि उत्तर पश्चिम रेलवे जोन में विद्युतीकरण का बड़ा काम होना है। इस कार्यालय के कोटा से जयपुर शिफ्ट होने से विद्युतीकरण काम को गति मिलेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn